**1.1.1.3. pasākuma “Inovāciju granti studentiem” diskusijas kopsavilkums**

1. 1.1.1.3. pasākuma “Inovāciju granti studentiem” (turpmāk – 1.1.1.3. pasākums) ietvaros ir atļauts plānot studiju kursu vai moduļu īstenošanu gan plānojot kursu vai moduli esošo studiju programmu ietvaros, gan plānojot tos kā papildus apgūstamus kursus ārpus programmai noteiktā kredītpunktu (turpmāk – KP) apmēra.

Piemēram, situācijā, kad studiju programmai atbilstošs KP apmērs ir 160 KP, pieļaujami ir abi šādi varianti:

Svarīgi ir projekta iesniegumā/Studentu inovāciju programmā skaidri definēt un parādīt, kādu pievienoto vērtību (papildinātība, izsekojamība, ilgtspēja) sniegs projekta īstenošana, ieguldot papildus investīcijas. Projekta iesniegumā jānorāda, kādi pasākumi tiek īstenoti jau šobrīd (ja attiecināms), jāsniedz informācija par to, kas tiks īstenots projekta rezultātā, kā arī skaidri jāparāda, kas mainīsies. Atbilstoši projektu iesniegumu vērtēšanas kritērijam Nr.2.6.7., Studentu inovāciju programmai jābūt papildinošai augstākās izglītības iestādes citām aktivitātēm studentu inovāciju spēju un uzņēmējspēju attīstībai. Esošajām aktivitātēm jānodrošina pievienotā vērtība - nodrošinot pasākumu, mācīšanas un mācīšanās kvalitātes un apjoma pieaugumu, to piemērotību dažādu mērķa grupas jauniešu un jomu vajadzībām, izmantojot jaunas metodes un prakses, iespējama arī papildus cilvēkresursu piesaiste, pieeja līdz šim nepieejamai infrastruktūrai utt.

Jāņem vērā, ka 1.1.1.3. pasākuma ietvaros ir atbalstāma nevis studiju kursu un moduļu izstrāde, bet gan šo kursu un moduļu īstenošana. Izstrādi nepieciešamības gadījumā augstākās izglītības iestādei jāfinansē no citiem līdzekļiem vai, ja plānots, jārealizē specifiskā atbalsta mērķa (turpmāk – SAM) 8.2.3. “Nodrošināt labāku pārvaldību augstākās izglītības institūcijās” ietvaros.

Projekta iesnieguma veidlapas 6.sadaļā “Projekta rezultātu uzturēšana un ilgtspējas nodrošināšana” jāapraksta darbību ilgtspējas nodrošinājums atbilstoši 1.1.1.3. pasākuma Ministru kabineta noteikumu Nr.41 (turpmāk – MKN) 51.punktam.

Ja augstākās izglītības iestādē (turpmāk – AII) jau ir dibināti biznesa inkubatori, darbības programmā līdzīgi jāapraksta arī to attīstības pievienotā vērtība projekta rezultātā.

1. Projekta iesniegumā nepieciešams sniegt informāciju par specifisko iznākuma rādītāju – studējošo un doktora grāda pretendentu skaits, kuriem pilnveidotas inovāciju un uzņēmējspēju kompetences (MKN 7.2.2.apakšpunkts) – divos griezumos.

Projekta iesnieguma 1.6.1. punktā “Iznākuma rādītāji” atbilstošā rādītāja sasniedzamo vērtību norāda kā plānoto unikālo studējošo skaitu, kuri iesaistīsies specifiskos inovāciju un uzņēmējspēju attīstības pasākumos un kompleksi attīstīs savas prasmes, piemēram, inovāciju sacensību ietvaros, pirmsinkubācijas, inkubācijas, studiju kursu/moduļu ietvaros. Savukārt projekta iesnieguma 1.6.1. punktā pie atbilstošā rādītāja kolonnā “Piezīmes” papildus nepieciešams sniegt informāciju arī par plānoto studējošo iesaistes reižu skaitu t.sk. studiju kursos vai moduļu unikālajās sadaļās, pasākumu kopumos, ciklos utml. Konkrētajā skaitā neietver vienreizēju pasākumu apmeklējumus (piemēram, dalību vienā lekcijā, seminārā vai diskusijā).

Vēršam uzmanību, ka specifisko iznākuma rādītāju sasniedzamās vērtības norāda atbilstoši tam, kas tiek plānots, ņemot vērā augstākās izglītības iestādes rīcībā esošu informāciju. Par specifiskā iznākuma rādītāja neizpildi finanšu korekcija piemērota netiek! Aicinām rādītāju vērtības norādīt reālistiskas un uz pamatotiem pieņēmumiem balstītas. Specifiskie iznākuma rādītāji, kas definēti MKN 7.2.1. un 7.2.2.apakšpunktos, ir sasniedzami projekta īstenošanas laikā, savukārt rādītāju, kas definēti MKN 7.2.3. un 7.2.4.apakšpunktos, sasniegšanu iespējams plānot arī projekta pēcuzraudzības laikā, bet ne vēlāk kā līdz 2023.gada 31.decembrim.

1. Par projekta ietvaros plānoto iznākuma rādītāju (MKN 7.1.apakšpunkts) nesasniegšanu var tikt piemērota finanšu korekcija atbilstoši Finanšu ministrijas vadlīnijām Nr.2.7 “Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020.gada plānošanas periodā”, bet jāņem vērā, ka katrs gadījums tiek izvērtēts individuāli un tiek ņemti vērā rādītāja nesasniegšanas iemesli un darbības, kas jau preventīvi veiktas, lai pēc iespējas novērstu neizpildes riskus.
2. Atbilstoši MKN 11.punktam 25 procentus no projekta kopējā attiecināmā finansējuma veido privātais līdzfinansējums.

Privātajā līdzfinansējumā nevar ieskaitīt AII ieņēmumus no studiju maksām, ņemot vērā, ka izglītības īstenošana pēc būtības ir ar saimniecisku darbību nesaistīta aktivitāte. AII privātais finansējums var būt gūts no līgumdarbu izpildes, telpu un infrastruktūras īres, ieņēmumiem no dienesta viesnīcām utt.

1. Nemateriālie aktīvi kā ieguldījums natūrā atbilstoši MKN nav iekļaujami projekta ietvaros attiecināmās natūras apjomā.

Saskaņā ar MKN 42.punktu ieguldījumi natūrā 1.1.1.3. pasākuma projektos var būt pamatlīdzekļi - tehnoloģiskās iekārtas un materiāli. Ja finansējuma saņēmējs ir iegādājies par privātiem līdzekļiem vai tam ir ziedotas licences, un, ja atbilstoši Latvijas Republikas likumdošanas aktiem par grāmatvedību un institūcijas iekšējiem normatīviem, tās ir iekļautas pamatlīdzekļa – tehnoloģijas iekārtas, vērtībā ar atbilstošu lietošanas laiku, kā arī licences līgums atļauj šādas darbības, ieguldījumi natūrā var būt attiecināmi no projekta līdzekļiem.

Vēršam uzmanību, ka vispārējie fondu uzraudzības principi natūrā ļauj ieguldīt tikai tādus materiālus aktīvus, par kuriem nav saņemts nekāds publisks atbalsts.

1. Komersantu līdzfinansējums (ziedojums, mērķmaksājums) ir uzņēmuma “ieejas biļete” studentu inovāciju programmā, taču tas nav maksājums par rezultātu, kas iespējams radīsies projekta ietvaros.

Atbilstoši MKN 18.punktam finansējuma saņēmējam ar sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiska iepirkuma līguma pazīmēm atbilstoši Publisko iepirkumu likumam vai Sabiedrisko pakalpojumu sniedzēju iepirkumu likumam vai ka darījumam jāpiemēro normatīvie akti par iepirkuma procedūru un tās piemērošanas kārtību pasūtītāja finansētiem projektiem. Līdz ar to komersants var noteikt sava ieguldījuma izlietošanas mērķi, konkrētu pētījumu tematisko sadaļu vai problēmu, kuras risināšanai finansējums tiek piešķirts, taču projektā izstrādātā rezultāta īpašumtiesības piederēs AII un komersants attiecīgās intelektuālā īpašuma tiesības varēs iegūt, atklātā pārdošanas procedūrā sniedzot kompensāciju atbilstošu tirgus cenai par intelektuālā īpašuma tiesībām.

1. Studentu inovāciju programmas ietvaros stipendiju izmaksas kārtība un apjoms ir AII kompetence.

AII nosaka, par kādām darbībām un kādā apjomā studējošajiem un doktora grāda pretendentiem tiek izmaksātas stipendijas. Vēršam uzmanību, ka MKN 32.2.1.apakšpunktā noteiktie stipendiju izmaksu ierobežojumi ir attiecināmi uz projekta tiešajām izmaksām. Stipendiju apmēru iespējams palielināt, papildus apmēru sedzot no privātajām netiešajām izmaksām. Minētajai kārtībai ir jāatrodas finansējuma saņēmēja izstrādātajā stipendiju izmaksu kārtības dokumentācijā un privātajām netiešajām izmaksām atbilstoši jāparādās projekta iesnieguma 2.pielikumā “Finansēšanas plāns”.

1. Projekta ietvaros privātais attiecināmais finansējums veido vismaz 25 procentus no projekta tiešajām attiecināmajām izmaksām. Minēto līdzfinansējumu vismaz
100 000 euro apmērā veido finansējums no MKN 41.punktā noteiktajiem avotiem.

Arī šajā privātā finansējuma daļā – vismaz 100 000 euro - netiek ietvertas privātās neattiecināmās izmaksas. Savukārt projekta iesnieguma 1.6.1.punktā iznākuma rādītājā – privātās investīcijas, kas papildina valsts atbalstu inovācijām vai pētniecības un izstrādes projektiem – norāda visas projekta ietvaros piesaistītās privātās investīcijas, t.sk. arī privātās neattiecināmās izmaksas. Rādītāja vērtībai jāsakrīt ar projekta iesnieguma 2. pielikumā “Finansēšanas plāns” norādītajam privātā finansējuma apjomam (attiecināmajam un neattiecināmajam).

1. Lai apliecinātu atbilstību MKN 43.punktam – ka ar inovāciju fonda finansējumu pietiek vismaz pirmās studentu inovāciju pieteikumu kārtas īstenošanai – projekta iesniedzējs uz projekta iesnieguma iesniegšanas brīdi var iesniegt konta izrakstu vai apliecinājuma dokumentu, ņemot vērā to, ka konta izraksts par minēto līdzekļu esamību būs jāiesniedz līdz līguma/vienošanās slēgšanai. Jāņem vērā, ka līdz dienai, kad tiek noslēgta vienošanās vai līgums par projekta īstenošanu, finansējuma saņēmēja projekta kontā ir jāatrodas ne mazāk kā 33-50% no kopējā privātā līdzfinansējuma apjoma.

Tai pat laikā jāņem vērā, ka, atbilstoši MKN 41.punktam, privātais līdzfinansējums vismaz
100 000 euro apmērā var tikt nodrošināts no vairākiem avotiem, līdz ar to papildus būs nepieciešama arī dokumentācija, kas apliecina plānotā privātā finansējuma avotus vismaz 100 000 euro apmērā no citiem MKN 41.punktā minētajiem avotiem. Apliecinājuma dokumenti var būt dažādu formātu, piemēram, apliecinātas vēstules, nodomu protokoli, brīvas formas apliecinājumi utml. Finansējuma saņēmējam jāiesniedz apliecinājumi, kas apliecina 100 000 euro esamību, taču projekta kopējais budžets var būt lielāks – uz projekta iesniegšanas brīdi nav nepieciešams apliecināt visa privātā finansējuma 25 procentu apmērā pieejamību.